Polițiștii au tras 61 de focuri de armă ca să-l oprească pe șoferul contrabandist din Dorohoi. Bărbatul rănit a fost operat
Tânărul care a fost împușcat de polițiști în timpul unei urmăriri în Dorohoi a fost operat. Medicii i-au scos un rinichi și o bucată din colon. Bărbatul de 25 de ani se afla la volanul unui microbuz și nu a oprit la semnalele agenților care au pornit în urmărire. Agenții au tras 61 de focuri de armă în încercarea de a-l opri. Două gloanțe l-au nimerit pe tânăr.